चार वर्षीय चन्दन पटेललाई उनका परिवारले त्यसैगरी मेडिकल कलेज पुर्याउँदासम्म उनको प्राण गइसकेको थियो । बजारमा गोली चलेको आवाज सुनेर भित्रबाट आफ्नो पसलको सटर बन्दगरिरहेकी ५२ वर्षीय नन्दिनी पाण्डेको हालत पनि उस्तै रह्यो । पाण्डेलाई प्रहरीले ताकेर गोली हानेको बताउँछिन् उनकी १५ वर्षीय छोरी अंशु पाण्डे । उनी भन्छिन्,‘प्रहरीले बाटो जाम गरी तत्काल एम्बुलेन्स समेत आउन दिएनन् ।’ निकै बेरपछि हारगुहार गरी एउटा प्राइभेट भ्यानमा राखी मेरी आमालाई उपचारका लागि भैरहवा पुर्याइयो । उपचारकै क्रममा असोज २ गते उनको निधन भयो ।
